Lietuvos Respublikos Seimas

RYTINIO POSĖDŽIO PROTOKOLAS

2024-12-17 Nr. SPP-13

Vilnius

Posėdžio pirmininkas – Seimo Pirmininkas S. Skvernelis.

Užsiregistravo 96 Seimo nariai (10.00 val.)

Posėdžio pirmininkas pasveikino Seimo narę I. Kižienę gimtadienio proga.

10.01 val.

SVARSTYTA. Seimo seniūnų sueigos patikslinta 2024 m. gruodžio 17 d. (antradienio) posėdžių darbotvarkė.

Pranešėjas – Seimo Pirmininkas S. Skvernelis.

Posėdžio pirmininkas, vadovaudamasis Seimo statuto 261 straipsniu, pasiūlė grįžti į Aplinkos monitoringo įstatymo Nr. VIII-529 2, 8, 9, 11 straipsnių pakeitimo ir Įstatymo papildymo 111 straipsniu įstatymo Nr. XIII-2797 6 straipsnio pakeitimo įstatymo projekto Nr. XVP-56 pateikimo stadiją, kai frakcijos vardu buvo pasiūlyta taikyti šiam projektui skubos tvarką, ir apsispręsti dėl šio pasiūlymo.

Balsuota dėl pasiūlymo taikyti Aplinkos monitoringo įstatymo Nr. VIII-529 2, 8, 9, 11 straipsnių pakeitimo ir Įstatymo papildymo 111 straipsniu įstatymo Nr. XIII-2797 6 straipsnio pakeitimo įstatymo projektui Nr. XVP-56 skubos tvarką: už – 108, prieš – 0, susilaikė 0. Pritarta. Užsiregistravo 110 Seimo narių (10.04 val.).

NUTARTA. Patvirtinti patikslintą Seimo 2024 m. gruodžio 17 d. (antradienio) posėdžių darbotvarkę. Pritarta bendru sutarimu.

10.04 val.

SVARSTYTA. 2025–2027 metų biudžeto patvirtinimo įstatymo projektas Nr. XIVP-4221(2) (teikėjai – Vyriausybė / finansų ministras) (antrasis svarstymas).

Pranešėjas – finansų ministras R. Šadžius.

Klausė Seimo nariai: S. Kairys, A. Zuokas, V. Ąžuolas, A. Bilotaitė, D. Bradauskas, R. Šukys, L. Urmanavičius.

Dėl balsavimo motyvų kalbėjo Seimo nariai: G. Skaistė, V. Ąžuolas.

Posėdžio pirmininko pasiūlymui balsuoti po kiekvieno apsvarstyto darbotvarkės klausimo iš karto nelaukiant balsavimo lango pritarta bendru sutarimu.

NUTARTA. Paskirti šio projekto priėmimą 2024-12-19. Balsavimo rezultatai: už – 96, prieš – 0, susilaikė 0. Užsiregistravo 97 Seimo nariai (10.29 val.).

10.30 val.

SVARSTYTA. Biudžetinių įstaigų darbuotojų darbo apmokėjimo ir komisijų narių atlygio už darbą įstatymo Nr. XIII-198 1, 5, 6, 8, 9 straipsnių ir 1 ir 2 priedų pakeitimo įstatymo projektas Nr. XIVP-4232(2) (teikėjai – Vyriausybė / socialinės apsaugos ir darbo ministras) (svarstymas) (Socialinių reikalų ir darbo komitetas siūlo taikyti skubos tvarką).

Pagrindinio – Socialinių reikalų ir darbo komiteto išvadą pateikė šio komiteto pirmininkas L. Kukuraitis bei šio komiteto vardu pasiūlė taikyti šiam projektui skubos tvarką.

Papildomo – Švietimo ir mokslo komiteto išvadą pateikė šio komiteto pirmininkė V. Aleknavičienė.

NUTARTA:

1. Pritarti šiam projektui po svarstymo Seimo posėdyje. Pritarta bendru sutarimu.

2. Taikyti šiam projektui skubos tvarką. Balsavimo rezultatai: už – 94, prieš – 0, susilaikė 1. Užsiregistravo 97 Seimo nariai (10.32 val.).

10.33 val.

SVARSTYTA. Įstatymo „Dėl Lietuvos Respublikos Vyriausybės ir San Marino Respublikos Vyriausybės sutarties dėl pajamų bei kapitalo dvigubo apmokestinimo išvengimo ir mokesčių slėpimo ir vengimo prevencijos ratifikavimo“ projektas Nr. XVP-25(2) (teikėjai – Respublikos Prezidentas / finansų ministras) (svarstymas).

Pagrindinio – Užsienio reikalų komiteto išvadą pateikė šio komiteto atstovė J. Šukevičienė ir Lietuvos socialdemokratų partijos frakcijos vardu pasiūlė taikyti šiam projektui skubos tvarką.

NUTARTA:

1. Pritarti šiam projektui po svarstymo Seimo posėdyje. Pritarta bendru sutarimu.

2. Taikyti šiam projektui skubos tvarką. Balsavimo rezultatai: už – 96, prieš – 0, susilaikė 0. Užsiregistravo 97 Seimo nariai (10.35 val.).

10.36 val.

SVARSTYTA. Įstatymo „Dėl Lietuvos Respublikos Vyriausybės ir Baltarusijos Respublikos Vyriausybės sutarties dėl pajamų dvigubo apmokestinimo ir fiskalinių pažeidimų išvengimo denonsavimo“ projektas Nr. XVP-29(2) (teikėjai – Respublikos Prezidentas / finansų ministras) (svarstymas).

Pagrindinio – Užsienio reikalų komiteto išvadą pateikė šio komiteto atstovas K. Neimantas.

Diskusijoje kalbėjo Seimo narys I. Vėgėlė.

Dėl balsavimo motyvų kalbėjo Seimo narys A. Anušauskas.

NUTARTA. Pritarti šiam projektui po svarstymo Seimo posėdyje. Balsavimo rezultatai: už – 101, prieš – 0, susilaikė 5. Užsiregistravo 107 Seimo nariai (10.44 val.).

10.45 val.

SVARSTYTA:

1. Elektros energetikos įstatymo Nr. VIII-1881 2, 481, 483, 59 straipsnių ir priedo pakeitimo įstatymo projektas Nr. XIVP-4289(2).

2. Elektros energetikos sistemos sujungimo su kontinentinės Europos elektros tinklais darbui sinchroniniu režimu įstatymo Nr. XI-2052 preambulės, 2, 3, 61 ir 12 straipsnių pakeitimo įstatymo projektas Nr. XIVP-4290(2) (teikėjai – Vyriausybė / energetikos ministras) (svarstymas) (Ekonomikos komitetas siūlo taikyti skubos tvarką).

Pagrindinio – Ekonomikos komiteto išvadas pateikė šio komiteto pirmininko pavaduotojas R. Sinkevičius ir šio komiteto vardu pasiūlė taikyti šiems projektams skubos tvarką.

Energetikos ir darnios plėtros komisijos išvadas pateikė šios komisijos pirmininkas A. Gedvilas.

Diskusijoje kalbėjo Seimo nariai: I. Vėgėlė, V. Ąžuolas.

Dėl balsavimo motyvų kalbėjo Seimo nariai: R. Sinkevičius, V. Ąžuolas.

NUTARTA:

1. Pritarti šiems projektams po svarstymo Seimo posėdyje. Balsavimo rezultatai: už – 96, prieš – 4, susilaikė 12. Užsiregistravo 112 Seimo nariai (10.56 val.).

2. Taikyti šiems projektams skubos tvarką. Balsavimo rezultatai: už – 93, prieš – 6, susilaikė 9. Užsiregistravo 109 Seimo nariai (10.57 val.).

10.58 val.

SVARSTYTA. Viešojo administravimo įstatymo Nr. VIII-1234 pakeitimo įstatymo Nr. XIII-2987 2 straipsnio pakeitimo įstatymo projektas Nr. XVP-33(2) (teikėjai – D. Žebelienė, R. Juška) (svarstymas) (Valstybės valdymo ir savivaldybių komitetas siūlo taikyti skubos tvarką).

Pagrindinio – Valstybės valdymo ir savivaldybių komiteto išvadą pateikė šio komiteto atstovas A. Petrošius.

Projekto Nr. XVP-33(2) pataisų svarstymas

Pranešėjas – pagrindinio komiteto atstovas A. Petrošius

Pranešėjas informavo apie pagrindinio komiteto nuomonę dėl A. Širinskienės pataisos, kuriai iš dalies pritarė pagrindinis komitetas.

Dėl posėdžio vedimo tvarkos kalbėjo Seimo narys D. Griškevičius.

Balsuota dėl A. Širinskienės pataisos: už – 1, prieš – 65, susilaikė 42. Nepriimta. Užsiregistravo 110 Seimo narių (11.00 val.).

Pagrindinio komiteto nuomonei dėl A. Širinskienės pataisos, kuriai iš dalies pritarė pagrindinis komitetas, pritarta bendru sutarimu.

NUTARTA:

1. Pritarti šiam projektui po svarstymo Seimo posėdyje. Balsavimo rezultatai: už – 111, prieš – 1, susilaikė 2. Užsiregistravo 114 Seimo narių (11.02 val.).

2. Taikyti šiam projektui skubos tvarką. Balsavimo rezultatai: už – 108, prieš – 0, susilaikė 5. Užsiregistravo 113 Seimo narių (11.02 val.).

11.03 val.

SVARSTYTA. Etninės kultūros valstybinės globos pagrindų įstatymo Nr. VIII-1328 61 straipsnio pakeitimo įstatymo projektas Nr. XIVP-4218(2) (teikėjas – K. Vilkauskas) (svarstymas).

Pagrindinio – Kultūros komiteto išvadą pateikė šio komiteto atstovė I. Kižienė

Dėl balsavimo motyvų kalbėjo Seimo nariai: R. Baškienė, I. Vėgėlė.

Dėl posėdžio vedimo tvarkos kalbėjo Seimo narė R. Baškienė.

NUTARTA. Pritarti šiam projektui po svarstymo Seimo posėdyje. Balsavimo rezultatai: už – 109, prieš – 0, susilaikė 3. Užsiregistravo 112 Seimo narių (11.07 val.).

Toliau posėdžiui pirmininkavo Seimo Pirmininko pirmasis pavaduotojas J. Olekas.

11.08 val.

SVARSTYTA. Seimo nutarimo „Dėl sutikimo Lietuvos Respublikos Seimo narį Andrių Bagdoną patraukti baudžiamojon atsakomybėn, suimti ar kitaip suvaržyti jo laisvę“ projektas Nr. XVP-80 (teikėjas – Seimo Pirmininkas S. Skvernelis) (pateikimas, svarstymas ir priėmimas).

Pranešėjas – Seimo Pirmininkas S. Skvernelis.

Klausė Seimo narys A. Zuokas.

Diskusijoje kalbėjo Seimo narys A. Bagdonas.

1, 2 straipsniai priimti bendru sutarimu.

Dėl balsavimo motyvų kalbėjo Seimo narys A. Zuokas.

NUTARTA. Priimti Seimo nutarimą „Dėl sutikimo Lietuvos Respublikos Seimo narį Andrių Bagdoną patraukti baudžiamojon atsakomybėn, suimti ar kitaip suvaržyti jo laisvę“. Balsavimo rezultatai: už – 77, prieš – 5, susilaikė 11. Užsiregistravo 94 Seimo nariai (11.20 val.).

11.21 val.

SVARSTYTA. Seimo nutarimo „Dėl Lietuvos Respublikos Seimo I (rudens) sesijos pratęsimo“ projektas Nr. XVP-71 (teikėjas – Seimo Pirmininkas S. Skvernelis) (pateikimas, svarstymas ir priėmimas).

Pranešėjas – Seimo Pirmininkas S. Skvernelis.

Klausė Seimo narys A. Anušauskas.

NUTARTA. Pritarti šiam projektui po pateikimo. Pritarta bendru sutarimu.

NUTARTA. Pritarti šiam projektui po svarstymo Seimo posėdyje. Pritarta bendru sutarimu.

1, 2 straipsniai priimti bendru sutarimu.

NUTARTA. Priimti Seimo nutarimą „Dėl Lietuvos Respublikos Seimo I (rudens) sesijos pratęsimo“. Balsavimo rezultatai: už – 103, prieš – 0, susilaikė 3. Užsiregistravo 106 Seimo nariai (11.24 val.).

11.25 val.

SVARSTYTA. Valstybės tarnybos įstatymo Nr. VIII-1316 pakeitimo įstatymo Nr. XIV-1985 2 straipsnio pakeitimo įstatymo projektas Nr. XVP-44 (teikėjai – M. Kaletynas / 3 Seimo nariai) (pateikimo tęsinys).

Pranešėjas – Seimo narys M. Kaletynas.

Klausė Seimo nariai: A. Petrošius, R. Baškienė, O. Leiputė,

Dėl posėdžio vedimo tvarkos kalbėjo Seimo narė L. Girskienė (pasveikino Seime viešinčius Klaipėdos Vytauto Didžiojo gimnazijos gimnazistus).

Klausė Seimo nariai: K. Vilkauskas, J. Zailskienė, R. Tamašunienė, G. Balčytytė.

Dėl balsavimo motyvų kalbėjo Seimo nariai: K. Podolskis, A. Petrošius.

NUTARTA. Pritarti šiam projektui po pateikimo ir pradėti jo svarstymo procedūrą. Balsavimo rezultatai: už – 67, prieš – 24, susilaikė 9. Užsiregistravo 102 Seimo nariai (11.46 val.).

Dėl posėdžio vedimo tvarkos kalbėjo Seimo nariai: K. Vilkauskas (Lietuvos socialdemokratų partijos frakcijos vardu prašė šiam projektui taikyti skubos tvarką), A. Petrošius (informavo, kad, remiantis 145 straipsnio 4 dalimi, yra surinkta 40 parašų, prašoma nedaryti skubos ir yra prašoma numatomo teisinio reguliavimo poveikio vertinimo išvados).

NUTARTA. Taikyti šiam projektui skubos tvarką. Balsavimo rezultatai: už – 74, prieš – 27, susilaikė 12. Užsiregistravo 113 Seimo narių (11.49 val.).

Posėdžio pirmininkas informavo, kad, remdamasis Statuto 145 straipsnio 5 dalimi: kai Seimas nusprendžia projektą svarstyti ir priimti skubos ar ypatingos skubos tvarka, kreiptis dėl numatomo teisinio reguliavimo poveikio vertinimo išvados, vadovaujantis šio straipsnio 4 dalimi, negalima.

NUTARTA:

1. Paskirti Valstybės valdymo ir savivaldybių komitetą pagrindiniu komitetu šiam projektui svarstyti. Pritarta bendru sutarimu.

2. Paskirti šio projekto preliminarią svarstymo Seimo posėdyje datą – 2024-12-19. Pritarta bendru sutarimu.

Dėl posėdžio vedimo tvarkos kalbėjo Seimo narys M. Lingė.

11.52 val.

SVARSTYTA. Seimo nutarimo „Dėl Arūno Budrio skyrimo Lietuvos Aukščiausiojo Teismo teisėju“ projektas Nr. XIVP-4245(2) (teikėjas – Respublikos Prezidentas) (svarstymas ir priėmimas).

Pagrindinio – Teisės ir teisėtvarkos komiteto išvadą pateikė šio komiteto pirmininko pavaduotojas V. Gailius.

1, 2 straipsniai priimti bendru sutarimu.

Posėdžio pirmininkas paskelbė, kad slaptas balsavimas vyks 13.00 val.

11.54 val.

SVARSTYTA. Seimo nutarimo „Dėl Irmanto Šulco skyrimo Lietuvos Aukščiausiojo Teismo teisėju“ projektas Nr. XIVP-4246(2) (teikėjas – Respublikos Prezidentas) (svarstymas ir priėmimas).

Dėl posėdžio vedimo tvarkos kalbėjo Seimo narys A. Petrošius (prašė paskirti Teisės ir teisėtvarkos komitetą papildomu komitetu projektui Nr. XVP-44 svarstyti).

Pagrindinio – Teisės ir teisėtvarkos komiteto išvadą pateikė šio komiteto pirmininko pavaduotojas V. Gailius.

Posėdžio pirmininkas pateikė 2 straipsnio patikslintą redakciją (kad dėl visų teisėjų sprendimai įsigaliotų vieną dieną, tai yra sausio 28 dieną).

1, 2 straipsniai priimti bendru sutarimu.

Posėdžio pirmininkas paskelbė, kad slaptas balsavimas vyks 13.00 val.

11.56 val.

SVARSTYTA. Seimo nutarimo „Dėl Eglės Zemlytės skyrimo Lietuvos Aukščiausiojo Teismo teisėja“ projektas Nr. XIVP-4247(2) (teikėjas – Respublikos Prezidentas) (svarstymas ir priėmimas).

Pagrindinio – Teisės ir teisėtvarkos komiteto išvadą pateikė šio komiteto pirmininkas J. Sabatauskas.

Diskusijoje kalbėjo Seimo narys R. J. Jankūnas.

Posėdžio pirmininkas pateikė 2 straipsnio patikslintą redakciją (įsigaliojimo data – sausio 28 diena).

1, 2 straipsniai priimti bendru sutarimu.

Posėdžio pirmininkas paskelbė, kad slaptas balsavimas vyks 13.00 val.

12.00 val.

Informaciniai pranešimai

Posėdžio pirmininkas paskelbė apie Tarpparlamentinių ryšių su Kanada grupės įkūrimą Seime, jos pirmininkė – J. Rojaka, pirmininko pavaduotojos – V. Čmilytė-Nielsen ir J. Šukevičienė.

Posėdžio pirmininkas informavo apie slapto balsavimo biuletenį.

NUTARTA. Patvirtinti slapto balsavimo biuletenio pavyzdį.

Dėl posėdžio vedimo tvarkos kalbėjo Seimo nariai: A. Gedvilas. A. Petrošius.

Toliau posėdžiui pirmininkavo Seimo Pirmininko pavaduotoja O. Leiputė.

12.03 val.

SVARSTYTA. Seimo nutarimo „Dėl Lietuvos Respublikos Seimo 2024 m. lapkričio 19 d. nutarimo Nr. XV-14 „Dėl Lietuvos Respublikos Seimo komitetų narių skaičiaus“ pakeitimo“ projektas Nr. XVP-82 (teikėjas – Seimo Pirmininko pirmasis pavaduotojas J. Olekas) (pateikimas, svarstymas ir priėmimas).

Pranešėjas – Seimo Pirmininko pirmasis pavaduotojas J. Olekas.

NUTARTA. Pritarti šiam projektui po pateikimo. Pritarta bendru sutarimu.

NUTARTA. Pritarti šiam projektui po svarstymo Seimo posėdyje. Pritarta bendru sutarimu.

1, 2 straipsniai priimti bendru sutarimu.

NUTARTA. Seimo nutarimo „Dėl Lietuvos Respublikos Seimo 2024 m. lapkričio 19 d. nutarimo Nr. XV-14 „Dėl Lietuvos Respublikos Seimo komitetų narių skaičiaus“ pakeitimo“. Balsavimo rezultatai: už – 95, prieš – 0, susilaikė 0. Užsiregistravo 95 Seimo nariai (10.00 val.).

12.05 val.

SVARSTYTA. Seimo nutarimo „Dėl Lietuvos Respublikos Seimo 2024 m. lapkričio 19 d. nutarimo Nr. XV-15 „Dėl Lietuvos Respublikos Seimo komitetų sudėties patvirtinimo“ pakeitimo“ projektas Nr. XVP-83 (teikėjas – Seimo Pirmininko pirmasis pavaduotojas J. Olekas) (pateikimas, svarstymas ir priėmimas).

Pranešėjas – Seimo Pirmininko pirmasis pavaduotojas J. Olekas.

NUTARTA. Pritarti šiam projektui po pateikimo. Pritarta bendru sutarimu.

NUTARTA. Pritarti šiam projektui po svarstymo Seimo posėdyje. Pritarta bendru sutarimu.

1, 2 straipsniai priimti bendru sutarimu.

NUTARTA. Seimo nutarimo „Dėl Lietuvos Respublikos Seimo 2024 m. lapkričio 19 d. nutarimo Nr. XV-15 „Dėl Lietuvos Respublikos Seimo komitetų sudėties patvirtinimo“ pakeitimo“ projektas Nr. XVP-83. Balsavimo rezultatai: už – 97, prieš – 0, susilaikė 1. Užsiregistravo 98 Seimo nariai (12.06 val.).

12.06 val.

SVARSTYTA. Seimo nutarimo „Dėl Lietuvos Respublikos Seimo 2024 m. gruodžio 5 d. nutarimo Nr. XV-38 „Dėl Lietuvos Respublikos Seimo komisijų pirmininkų ir jų pavaduotojų patvirtinimo“ pakeitimo“ projektas Nr. XVP-84 (teikėjas – Seimo Pirmininko pirmasis pavaduotojas J. Olekas) (pateikimas, svarstymas ir priėmimas).

Pranešėjas – Seimo Pirmininko pirmasis pavaduotojas J. Olekas.

NUTARTA. Pritarti šiam projektui po pateikimo. Pritarta bendru sutarimu.

NUTARTA. Pritarti šiam projektui po svarstymo Seimo posėdyje. Pritarta bendru sutarimu.

1, 2 straipsniai priimti bendru sutarimu.

NUTARTA. Priimti Seimo nutarimą „Dėl Lietuvos Respublikos Seimo 2024 m. gruodžio 5 d. nutarimo Nr. XV-38 „Dėl Lietuvos Respublikos Seimo komisijų pirmininkų ir jų pavaduotojų patvirtinimo“ pakeitimo“. Balsavimo rezultatai: už – 97, prieš – 0, susilaikė 0. Užsiregistravo 97 Seimo nariai (12.08 val.).

Toliau posėdžiui pirmininkavo Seimo Pirmininko pirmasis pavaduotojas J. Olekas.

12.09 val.

SVARSTYTA. Seimo protokolinis nutarimas „Dėl Lietuvos Respublikos Seimo paskirto papildomo komiteto Seimo nutarimo „Dėl Nacionalinės šeimos tarybos sudėties patvirtinimo“ projektui Nr. XIVP-3832 svarstyti atsisakymo“

Pranešėjas – Socialinių reikalų ir darbo komiteto pirmininkas L. Kukuraitis.

Dėl balsavimo motyvų kalbėjo Seimo narys I. Vėgėlė.

NUTARTA: Priimti tokį Seimo protokolinį nutarimą:

Lietuvos Respublikos Seimas,

atsižvelgdamas į Lietuvos Respublikos Seimo statuto 50 straipsnio 5 dalies nuostatą, kad nagrinėjant įstatymo projektą Seimo paskirtas papildomas komitetas savo išvadas turi pateikti Seimo paskirtam pagrindiniam komitetui ir Seimui,

pažymėdamas, kad 2024 m. birželio 4 d. Seimui pateiktas svarstyti Seimo nutarimo „Dėl Nacionalinės šeimos tarybos sudėties patvirtinimo“ projektas Nr. XIVP-3832, po pateikimo šiam projektui buvo pritarta ir preliminariai paskirta jo svarstymo data – 2024 m. birželio 11 d. Pagrindiniu komitetu šiam projektui svarstyti paskirtas Socialinių reikalų ir darbo komitetas, o papildomu – Žmogaus teisių komitetas. Pagrindinis komitetas iki šiol nėra gavęs papildomo komiteto išvados dėl šio projekto, todėl nėra galimybės užbaigti jo svarstymo (priėmimo) procedūros Seime.

siekdamas nuoseklaus teisėkūros procesų užtikrinimo, n u t a r i a:

Atsisakyti Žmogaus teisių komiteto, kaip papildomo komiteto, Seimo nutarimo „Dėl Nacionalinės šeimos tarybos sudėties patvirtinimo“ projektui Nr. XIVP-3832 svarstyti. Balsavimo rezultatai: už – 57, prieš – 20, susilaikė 14. Užsiregistravo 94 Seimo nariai (12.13 val.).

12.14 val.

SVARSTYTA. Seimo nutarimo „Dėl Eglės Zemlytės skyrimo Lietuvos Aukščiausiojo Teismo teisėja“ projektas Nr. XIVP-4247(2) (teikėjas – Respublikos Prezidentas) (priėmimo tęsinys).

Posėdžio pirmininkas informavo apie 2 straipsnio patikslintą redakciją (įsigaliojimas ne sausio 28 dieną, bet 14 dieną). Patikslintai redakcijai pritarta bendru sutarimu.

Posėdžio pirmininkas priminė, kad nuo 13.00 val. vyks slaptas balsavimas.

PERTRAUKA

(12.15–14.00 val.)

Posėdžio pirmininkė – Seimo Pirmininko pavaduotoja A. Širinskienė.

Posėdžio pirmininkė paskelbė rytinį posėdį baigtą.

Posėdis baigtas

(14.00 val.)

Seimo Pirmininkas	Saulius Skvernelis

Seimo Pirmininko pirmasis pavaduotojas	Juozas Olekas

Seimo Pirmininko pavaduotoja	Orinta Leiputė

Seimo Pirmininko pavaduotoja	Agnė Širinskienė

Protokolą rašė

Dokumentų departamento

Stenogramų skyriaus

vyriausioji specialistė	Tatjana Juršėnienė